laion/Wikipedia-Exotic huggingface dataset:
עבד אל-קאדר ת'יאם

עבד אל-קאדר ת'יאם (בערבית: عابد القادر ثيام; נולד ב-3 באוקטובר 1998) הוא כדורגלן מאוריטני המשחק בעמדת הבלם בשוליה. ת'יאם התחיל את הקריירה שלו במחלקת הנוער של מונקו ובסיום עונת 2015/2016 ערך את הופעת הבכורה שלו בקבוצת המילואים של המועדון. בקיץ 2018 ת'יאם חתם בקבוצת המילואים של אורליאן. ב-22 בספטמבר 2018 הבקיע את שער הבכורה שלו בקריירה בניצחון 1-2 נגד טור ב'. ב-22 בפברואר 2009 ת'יאם ערך את הופעת הבכורה שלו בקבוצה הבוגרת בניצחון 0-2 נגד סושו. בקיץ 2021 ת'יאם חתם בבולון. בקיץ 2022 הצטרף לשוליה. בצעירותו, ת'יאם שיחק בנבחרת הנערים של צרפת. ב-24 במרץ 2018 ערך את הופעת הבכורה שלו בנבחרת מאוריטניה בניצחון 0-2 נגד גינאה. עבד אל-קאדר ת'יאם, באתר Transfermarkt עבד אל-קאדר ת'יאם, באתר Soccerway עבד אל-קאדר ת'יאם, באתר National Football Teams עבד אל-קאדר ת'יאם, באתר FootballDatabase.eu
אנפת לילה יפנית

אנפת לילה יפנית (שם מדעי: Gorsachius goisagi) היא מין של אנפה החיה בטבע במזרח אסיה. האנפה מתרבה ביפן (ומכאן שמה), ונפוצה גם לאורך מזרח אסיה מדרום סיביר וקוריאה, ועד החוף של סין. האנפה חיה ביערות צפופים ולחים של מחטניים ויערות נשירים בגובה של עד 2,400 מטרים, אך לרוב לא יותר מ-1,000 מטרים מגובה פני הים ומצויה ליד נהרות ונחלים בקצה היערות. בחורפים האנפה נודדת דרומה לעבר הפיליפינים ובורנאו, אך בקיץ ובאביב מקננת בצפון. אנפה זו נפגעה מבירוא יערות מופרז, שימוש בקרקע לחקלאות, פגיעה באפרוחים ובביצים וטריפה בידי עורבים ובידי חמוס סיבירי, שהופץ בידי האדם. האנפה מצויה בסכנת הכחדה בטבע והיא מין מוגן בהונג קונג וביפן. זוהי אנפה בינונית המגיעה לאורך 43 עד 47 סנטימטרים בממוצע, ללא הבדלים גדולים בין הזוויגים. היא בעלת נוצות חומות-אדמדמות כשהכנפיים חומות כהות, המקור שחור והעיניים צהובות. האנפה בעלת צוואר ורגליים קצרות יחסית, ולרוב מצויה על הקרקע. האנפה חיה לבדה או בקבוצות קטנות והיא פעילה של בין-הערביים, אז היא יוצאת לחפש חרקים, חלזונות ותולעים שהיא חוטפת במהירות. לעיתים היא מצויה סביב ביצות שונות גם דגים וסרטנים. מדיה וקבצים בנושא אנפת לילה יפנית בוויקישיתוף אנפת לילה יפנית, באתר ITIS (באנגלית) אנפת לילה יפנית, באתר NCBI (באנגלית) אנפת לילה יפנית, באתר Animal Diversity Web (באנגלית) אנפת לילה יפנית, באתר GBIF (באנגלית) אנפת לילה יפנית באתר הרשימה האדומה של IUCN
עין ספרה

עין ספרה (בערבית: عين الصفراء) היא עיר במחוז נעמה שבאלג'יריה בפתחו של מדבר סהרה. העיר עין ספרה שבמחוז נעמה באלג'יריה, נמצאת בקצהו הצפוני של מדבר סהרה, ומכאן כינויה "השער למדבר". גובהה כ-1,000 מטרים מעל פני הים, והיא מוקפת בהרי האטלס. בעיר חיים נכון לסוף העשור השני של המאה ה-21 כ-35,000 תושבים. חודש ינואר נחשב לחודש קר במיוחד, בו הטמפרטורה הממוצעת עומדת על 14 מעלות צלזיוס. בקיץ הטמפרטורה הממוצעת היא כ-38 מעלות. בשנים 1979, 2017, 2018 ו-2021 תועדו אירועי שלג בעיר. בשנת 1979 הייתה בעיר סופת השלגים קשה שגרמה לעצירת התנועה. ב-20 בינואר 2017 השלג צבר עובי של מטר. מדיה וקבצים בנושא עין ספרה בוויקישיתוף רויטרס ו-ynet, הדיונות נצבעו לבן: שלג נדיר במדבר סהרה, באתר ynet, 9 בינואר 2018 עמית ולדמן, ‏בפעם הרביעית ב-40 שנה: שלג כיסה את הדיונות של מדבר סהרה, באתר ‏מאקו‏, 19 בינואר 2021 עין ספרה, באתר אנציקלופדיה בריטניקה (באנגלית) ערך זה הוא קצרמר בנושא אלג'יריה. אתם מוזמנים לתרום לוויקיפדיה ולהרחיב אותו.
12 בלילה

12 בלילה הוא סינגל של הזמרת הישראלית רוני דלומי, שיצא לאור ב-14 בנובמבר 2018. זהו השיר השני מתוך אלבומה הרביעי שטרם יצא. השיר נכתב בידי רוני דלומי והולחן בידי דלומי ואורי אבני, והופק על ידי אבני, והוא בסגנון הפופ האלקטרוני. השיר עוסק במערכת יחסים רעילה בין אשה לגבר שתלטן המתעלל רגשית בבת-זוגו ומנסה להגביל אותה. מבקר המוזיקה יוסי חרסונסקי סקר את השיר בחיוב, והעניק לו חמישה כוכבי זהב מתוך חמישה. "הלב שלי שבע מלריב": רוני דלומי מפתיעה עם סינגל קשוח וקצבי, באתר מעריב אונליין, 14 בנובמבר 2018 רוני דלומי - 12 בלילה, באתר ‏מאקו‏, 14 בנובמבר 2018 בן שלו, רוני דלומי שרה על שחרור האשה, גיא זו-ארץ מאוהב בעצמו, באתר הארץ, 17 בנובמבר 2018 12 בלילה יוסמיוסיק, 14 בנובמבר 2018 מדיה פורסט, ‏24 בנובמבר 2018
כיכר אוקראינה

כיכר אוקראינה (בנורווגית: Ukrainas plass) היא כיכר ברובע פרוגנר שבמרכז העיר אוסלו שבנורווגיה. בכיכר ממוקמת השגרירות הרוסית. מועצת רובע פרוגנר שינתה את שם הכיכר ל”כיכר אוקראינה“ ב-7 במרץ 2022 כתמיכה בעצמאות אוקראינה, וכמחאה על הפלישה הרוסית לאוקראינה. מדיה וקבצים בנושא כיכר אוקראינה בוויקישיתוף ‘Free Ukraine Street’: Russian Embassies Get Pointed New Addresses - The New York Times, web.archive.org, ‏10 במרץ 2022 Eirik Løkkemoen Bjerklund, Kristine Sørheim, Krysset utenfor Russlands ambassade får navnet «Ukrainas plass»: – En fin og symbolsk viktig handling, Avisa Oslo, ‏8 במרץ 2022 (בנורווגית) ערך זה הוא קצרמר בנושא נורווגיה. אתם מוזמנים לתרום לוויקיפדיה ולהרחיב אותו.
לשמור עליי

"לשמור עליי" הוא סינגל של הזמרת הישראלית רוני דלומי, שיצא לאור ב-19 ביולי 2015. זהו השיר השני מתוך אלבומה השלישי "תסתכל עליי". השיר נכתב בידי רוני דלומי והולחן בידי דלומי ואביב קורן, והופק על ידי אורי אבני. בשיר מספרת דלומי על אהובה שהגיע מרחוק לשמור עליה. בראיון לתוכנית "אנשים" סיפרה דלומי שכתבה את השיר על בעלה אלון וייסמן. מבקר המוזיקה יוסי חרסונסקי סקר את השיר בחיוב, והעניק לו ארבעה וחצי כוכבים כוכבים מתוך חמישה. רדיו אמצע הדרך-4 מדיה פורסט-9 רשת ג'-17 אנשים 19/12/16 לשמור עליי יוסמיוסיק, 24 בנובמבר 2015 תוצאות דירוג המצעד לשבוע 27/07/2015 המצעד השבועי, שבוע 32, 2015, באתר מדיה פורסט ישראל מצעד רשת ג', 6.8.2015
ליגת העל הג'מייקנית

ליגת העל הג'מייקנית (באנגלית: Jamaica Premier League) היא הליגה העליונה בכדורגל בג'מייקה, שמאורגנת על ידי פדרציית הכדורגל של ג'מייקה, והיא נוסדה בשנת 1973. בליגה מתחרות כיום 12 קבוצות, ב-3 סיבובים (סה"כ 33 משחקים). אחרי שני סיבובים מחולקת הטבלה ל-2 בתים ע"פ מיקום הקבוצות בתום הסיבובים, ומתקיים פלייאוף אליפות של שש הקבוצות במקומות הראשונים ופלייאוף הישרדות של שש הקבוצות במקומות 7-12. בעוד הקבוצה שבתום הסיבוב השלישי במקום הראשון מוכתרת לאלופת הליגה, שתי הקבוצות שסיימו במקומות האחרונים בליגה יורדות לליגות המשניות האזוריות. הקבוצה הבולטת ביותר בליגה היא קבוצת פורטמור יונייטד (שמקורה בעיר פורטמור) ולה 7 אליפויות. הליגה הלאומית הג'מייקנית הוקמה בשנת 1973 כדי לשמש כדרג העליון לתחום הכדורגל המקצועני בג'מייקה. עונת הפתיחה של הליגה החלה ב-22 בספטמבר 1973 בתור "ליגת קינגסטון" (באזור בירת ג'מייקה, קינגסטון), והסתיימה עם זכייתה של קבוצת סנטוס באליפות העונה הראשונה. מאז הקמת הליגה זכו בתואר 13 אלופות שונות, ועד כה הליגה הפיקה ארבע תארים בינלאומיים של אליפות הקריביים לקבוצות: פורטמור יונייטד (2005, 2019) והארבור ויו (2004, 2007). חלק מהעונות הוכרעו במשחק גמר או בצמד משחקי גמר להכרעת האלופה. נכון לעונת 2020, אף קבוצה מהליגה לא עברה את הסיבוב הראשון בליגת האלופות של CONCACAF, אך הקבוצות הצליחו יותר במפעל ליגת CONCACAF, כאשר גם פורטמור יונייטד (2018) וגם ווטרהאוס (2019) עולות לשלב רבע הגמר. עונת 2019/2020 התבטלה עקב מגפת הקורונה ב-12 במרץ 2020. במאי 2021, פדרציית הכדורגל של ג'מייקה הודיעה כי ליגת העל הלאומית תתחדש, ותשחק עונה מקוצרת בין יוני לספטמבר, בה התמודדו 12 הקבוצות מהעונה הקודמת. ביוני 2021, יו דבליו איי הודיעה שהיא תפרוש לקראת עונת 2021 בגלל לוח הזמנים המשונה שמתנגש עם התחייבויות שחקנים אחרים, מה שהשאיר 11 קבוצות בלבד בליגה. קבוצה המסומנת בכתב מודגש זכתה בגביע הג'מייקני (גביע FA ג'מייקני/גביע האלופות של ההתאחדות) בכדורגל באותה העונה והשלימה דאבל מקומי. אתר האינטרנט הרשמי של ליגת העל הג'מייקנית אלופות הליגה באתר RSSSF בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
תסתכל עליי (שיר)

"תסתכל עליי" הוא סינגל של הזמרת הישראלית רוני דלומי, שיצא לאור ב-19 ביולי 2015. זהו השיר השלישי מתוך אלבומה השלישי הנושא את אותו השם. השיר נכתב בידי רוני דלומי והולחן בידי דלומי ואביב קורן, והופק על ידי אורי אבני. השיר עוסק באשה העוברת התקפי חרדה. רדיו אמצע הדרך-3 מדיה פורסט-2 רשת ג'-2 סרטון השיר "תסתכל עליי" באתר יוטיוב מילות השיר "תסתכל עליי" באתר שירונט אסף נבו, האישה הטובה, באתר ישראל היום, 13 באוקטובר 2016 תוצאות דירוג המצעד לשבוע 17/11/2015 המצעד השבועי, שבוע 49, 2015, באתר מדיה פורסט ישראל מצעד רשת ג', 10.12.2015
החרב באבן

החרב באבן (באנגלית: The Sword in the Stone; נקרא בעקבות החרב הקסומה בהפצה הראשונה בישראל) הוא סרט הנפשה בהפקת חברת וולט דיסני שיצא בשנת 1963. הסרט, המתאר את חייו של המלך ארתור בילדותו כאשר התחנך אצל הקוסם מרלין. מבוסס על סיפור מתקופת ימי־הביניים שהועלה על הכתב בשנת 1938 על ידי הסופר האנגלי טרנס האנבורי־וייט. הסרט יצא לראשונה בדיבוב עברי בשנת 1997 על־גבי קלטות־וידאו. ארתור, נער צעיר ויתום בתקופת ימי הביניים, המשרת את סר הקטור, אדם שחצן ויהיר המתגורר בטירה גדולה. סר הקטור מכנה את ארתור "וורט" ("יבלת" באנגלית: Wart) ונוהג בו בזלזול. חייו של וורט משתנים ביום אחד כאשר הוא פוגש את הקוסם מרלין, שנסע בזמן למאה העשרים ומתלהב מהמצאות האדם. גישתו של מרלין היא שהמוח גובר על הכוח, ואת העיקרון הזה הוא מנסה ללמד את וורט, המורגל באמונות הכוחניות של ימי־הביניים. מרלין מלמד את וורט בעזרת תכסיסים וקסמים שונים, ביניהם הוא הופך את וורט לדג, לסנאי ולציפור. יחד עם ארכימדס, ינשופו המשכיל של מרלין, וורט לומד כי המוח אכן גובר על הכוח. אך הלימודים נפסקים ללא אזהרה לאחר שוורט ממונה להיות נושא הכלים של קיי (בנו של סר הקטור) בטורניר הקרבות לשנה החדשה, שהמנצח בו יוכתר למלך אנגליה. מרלין מאוכזב מוורט ועוזב לברמודה של המאה העשרים. בהגיע יום הטורניר, וורט שוכח את חרבו של קיי בפונדק. בחצר הכנסייה הוא רואה חרב נעוצה באבן, מוציא אותה מבבסיסה ומביא אותה לקיי. וורט אינו מכיר את האגדה על פיה מי שישלוף את החרב מן האבן יוכתר למלך. לאחר שמתגלה כי החרב שבידי קיי היא החרב מהאבן וכי וורט הוא ששלף אותה מן האבן, הופך וורט למלך ארתור. מרלין שחוזר מהמאה העשרים, מספר לארתור את הצפוי לקרות בעתיד, ונשאר לגור עמו בארמון כיועצו. ארתור ("וורט") – נער יתום, אומץ על ידי סר הקטור, דבק באמונות ימי־הביניים, חולם להיות נושא־הכלים של קיי, בנו של סר הקטור. מרלין -– קוסם זקן, הקוסם הגדול ביותר בכל הזמנים. אוהב לנסוע בעתיד וגם לחזות אותו. ארכימדס – ינשופו המשכיל של מרלין. תמיד ממורמר, אך טוב־לב ביסודו. סר הקטור – אביר. אביו של קיי. גידל את ארתור בתור עבד. קיי – בנו של הקטור, חולם להיות אביר ומלך אנגליה, הוא לא מחבב את ארתור ומתנהג אליו כמו אל עבד. מאדאם מים – מכשפה זקנה, חושבת שדרכה הנלוזה צריכה לשלוט בעולם. סבסטיאן קאבוט – סר הקטור / המספר קארל סוונסון – מרלין ריקי סורנסן – ארתור \ "וורט" ג'וניוס מתיוס – ארכימדס ג'יני טיילר – הסנאית הצעירה מרתה ונטוורת – מאדאם מים / הסנאית הזקנה נורמן אלדן – קיי אלן נאפייר – סר פלינור ריצ'רד ריית'רמן – ארתור \ "וורט" רוברט ריית'רמן – ארתור \ "וורט" ברברה ג'ו אלן – המשרתת פרד דריאן – מבצע שיר־הפתיחה של הסרט ג'ימי מקדונלד – הזאב / מאדאם מים בדמות טיגריס (שאגה) טיודור אואן – אחד האבירים בקהל בתחרות תורל רייבנסקרופט – סר בארט ארתור ("וורט" ובדיבוב העברי "ספחת") – אלון ורטהיימר מרלין – אלברט כהן ארכימדס הינשוף – אוהד שחר סר הקטור – יורם יוספסברג מאדאם מים – אפי בן־ישראל קריינות בפתיח – יובל זמיר מדיה וקבצים בנושא החרב באבן בוויקישיתוף "החרב באבן", במסד הנתונים הקולנועיים IMDb (באנגלית) "החרב באבן", באתר נטפליקס "החרב באבן", באתר AllMovie (באנגלית) "החרב באבן", באתר Rotten Tomatoes (באנגלית) "החרב באבן", באתר Box Office Mojo (באנגלית) "החרב באבן", באתר Metacritic (באנגלית) "החרב באבן", באתר דיסני+ סרטים (באנגלית) "החרב באבן", במסד הנתונים הקולנועיים KinoPoisk (ברוסית) החרב באבן, במיזם "אישים" לתיעוד היצירה הישראלית תל־אביב, מעריב, 17 באוקטובר 1986 בעקבות החרב הקסומה, מעריב, 17 באוקטובר 1986
צלי

האם התכוונתם ל... בישול ומאכלים (צְלִי) צלי קדירה – נזיד של נתחי בשר שלמים צלי יום ראשון – ארוחה עיקרית בריטית מסורתית המוגשת בימי ראשון צלייה – שיטת בישול באמצעות בחום יבש אסאדו – שיטת צלייה המקובלת באמריקה הדרומית, וכן כינוי לנתח בשר בקר ששמו הרשמי הוא קשתית או "נתח מס' 9". רוסטביף – נתח בשר בקר שנצלה בתנור אישים (צָלִי) מקור השם – צָלִי הוא קיצור לשם הפרטי בצלאל. צלי רשף – חבר הכנסת לשעבר וממייסדי "שלום עכשיו".
אנפת לילה לבנת-אוזן

אנפת לילה לבנת-אוזן (שם מדעי: Gorsachius magnificus) היא מין של אנפה החיה בטבע בדרום סין, צפון וייטנאם ובכמה אזורים בצפון הודו כמו הפארק הלאומי ולמיקי (אנ') שבביהר. האנפה מצויה בסכנת הכחדה בטבע. היא תוארה ב-1899 בידי החוקר הסקוטי ויליאם רוברט אוגולוי-גרנט (אנ'), כשמשמעות שמה המדעי: "magnificus" פירושו מרהיב. בעבר השתייכה לסוג אנפת לילה, אך כיום משויכת לסוג אנפת לילה אפרו-אסייתית. אנפה זו היא קרובתה של אנפת לילה מלאית ואנפת לילה יפנית והיא מגיעה לאורך 54 עד 56 סנטימטרים בממוצע. האנפה בעלת דו-צורתיות זוויגית קטנה כשהזכר בעל נוצות חומות בהירות עם כתמים לבנים רבים לאורך צידי הגוף והבטן. הצוואר כתום והראש לבן עם כיפה שחורה וציצה שחורה ארוכה מאחוריה. העיניים של האנפה גדולות ושחורות ומקורה אפור וארוך. מצידי העיניים בולטים 2 פסים לבנים העוברים לאורך הפנים. הנקבה מזכירה את הזכר במראה, אך בעלת ראש וצוואר בהירים יותר עם פחות פסים מהצידיים. לנקבה יש גם מספר פסים לבנים על הגב והכנפיים. האנפה שוכנת ביערות, נהרות איטיים, ולעיתים גם בקרבה למגורים אנושיים בדרום סין ווייטנאם. היא פעילה בלילה וניזונה מדגים, חסילונים ותולעים שהיא לוכדת במקורה. האנפה מקננת על עצים ומטילה 3 עד 5 ביצים בקן עשוי מזלזלים וצמחייה. האנפה נמצאת בסכנת הכחדה עקב אוכלוסייתה הקטנה והמפוצלת אחת מהשנייה. הסכנות העיקריות שלה הם כריתת יערות, ציד, דיג יתר של מזונה וזיהום מים. מדיה וקבצים בנושא אנפת לילה לבנת-אוזן בוויקישיתוף אנפת לילה לבנת-אוזן, באתר GBIF (באנגלית) אנפת לילה לבנת-אוזן באתר הרשימה האדומה של IUCN
אנפת לילה לבנת-גב

אנפת לילה לבנת-גב (שם מדעי: Gorsachius leuconotus) היא מין של אנפה המצויה בטבע באפריקה שמדרום לסהרה. היא נקראה ב-1827 בידי החוקר הגרמני יוהאן גאורג ואגלר (אנ'), כששמו ניתן על שם הנקודות היוצרות משולש במרכז הגב. אנפה זו קרובה לאנפת לילה מלאית, אנפת לילה יפנית ואנפת לילה לבנת-אוזן ושייכת כמותם לסוג אנפת לילה אפרו-אסייתית, כשבעבר שויכה לסוג אנפת לילה. האנפה מגיעה לאורך ממוצע של 50 עד 55 סנטימטרים, והיא בעלת נוצות כנפיים וגב אפורים (למעט משולש מנוקד בלבן על הגב) עם צוואר וחזה אדמדמים, בטן אדמדמה בהירה וראש וכתפיים שחורים. העיניים אדומות כהות מוקפות בטבעת צהובה, המקור קצר ושחור-צהוב והסנטר לבן. הרגליים צהובות עם אצבעות ארוכות. הפרטים הצעירים מנוקדים בנקודות לבנות לאורך הגוף והם בעלי חזה מפוספס. אנפה זו מצויה באזורים הטרופיים והסובטרופיים של אפריקה והיא פעילת לילה החיה סמוך ליערות עם מקווי מים קרובים כמו אגמים, ביצות, מישורי הצפה וביצות מנגרובים. האנפה חיה בגפה או בזוגות בודדים ומחפשת על הקרקע או במים טרף של דגים, חסילונים, סרטנים, צפרדעים ותולעים. האנפות מקננות על העצים הגבוהים ומטילים 2 עד 3 ביצים ירקרקות בקן עשוי מענפים ומצמחיה. אנפה זו בעלת תפוצה רחבה ואינה בסכנה כיום, אף שבמספר מדינות כמו דרום אפריקה האוכלוסייה נפגעת מהרס בתי מחיה ומציד בניגריה לטובת שימוש רפואי מסורתי. מדיה וקבצים בנושא אנפת לילה לבנת-גב בוויקישיתוף אנפת לילה לבנת-גב, באתר ITIS (באנגלית) אנפת לילה לבנת-גב, באתר NCBI (באנגלית) אנפת לילה לבנת-גב, באתר האנציקלופדיה של החיים (באנגלית) אנפת לילה לבנת-גב, באתר GBIF (באנגלית)
באודוויין בוטס

באודוויין בוטס (בהולנדית: Boudewijn Boots; נולד ב-1 באפריל 1964) הוא ויצה-אדמירל בצי המלכותי ההולנדי המשמש כסגן ראש ההגנה (מקביל לרמטכ"ל) מאז 8 במרץ 2021. בוטס נולד בווחל ב-1 באפריל 1964. ב-1986 הוא התגייס לצי המלכותי ההולנדי, והוצב על שולת מוקשים. ב-1988, במהלך מלחמת איראן-עיראק, הוא נשלח למפרץ הפרסי כחלק מכוח שמירת שלום הולנדי (מבצע תמנון). בהמשך שרת גם בכוחות שמירת השלום של נאט"ו ביוגוסלביה ובאפגניסטן, בכוח ההולנדי בקוראסאו, ושימש כקצין קישור עם הצי הבריטי בפלימות'. ביוני 2011 קיבל פיקוד על הפריגטה אה"מ אוורצן, ובאפריל 2013 מונה לאחראי על אימוני הצי. ב-2019 מונה לראש אגף המבצעים במטה הכללי. ב-8 במרץ 2021 מונה בוטס לסגן ראש ההגנה (מקביל לרמטכ"ל), במקום אונו אייכלסהיים שהפך לראש ההגנה. ב-22 בפברואר של אותה שנה הוא הועלה לדרגת ויצה-אדמירל. מדיה וקבצים בנושא באודוויין בוטס בוויקישיתוף באודוויין בוטס באתר tedxveghel באודוויין בוטס באתר CSR
ג'ובל

ג'ובל (בשוודית: Jubël) הוא צמד מוזיקלי שוודי, שמורכב מסבסטיאן אתאס וויקטור פסטרם, החתומים בחברת התקליטים וורנר מיוזיק גרופ. ב-2017, הם הוציאו את הסינגל "Illusion". השיר הופיע בפרסומת של H&M‏. פריצת הדרך של הצמד היה ב-2018, לאחר שהוציאו רמיקס, בשיתוף ניימי, לשיר "Dancing in the Moonlight", שהוקלט במקור ב-1970 על ידי הלהקה Boffalongo‏. הוצאה מחודשת של השיר ב-2020 גרם לשיר להופיע במצעד הסינגלים הבריטי, שבשיאו הגיע למקום ה-11, ובמצעדי ה-ARIA, שבשיאו הגיע למקום ה-23. השיר הופיע בעונה השישית של תוכנית הריאליטי הבריטית, Love Island‏. ב-2019, הצמד הוציא את אלבום האולפן הראשון שלו, Strawtown.‏ ב-27 במרץ 2020, הצמד הוציא את המיני-אלבום הראשון שלו, Strawtown EP.‏ ב-2019, הצמד הוציא גרסת רמיקס לסינגל "On the Beach" של הזמר-יוצר הבריטי כריס ריאה (אנ'). השיר הגיע, בשיאו, למקום ה-16 בפינלנד. ב-2020, הצמד הוציא את הסינגל "Someone". השיר הגיע, בשיאו, למקום ה-17 בשוודיה. הצמד הופיע בפסטיבל לולהפלוזה בסטוקהולם. ב-4 ביוני 2021, הצמד הוציא את המיני-אלבום השני שלו, 6115 Orange St. 2019: Strawtown 2020: Strawtown EP 2021: 6115 Orange St ג'ובל, ברשת החברתית פייסבוק ג'ובל, ברשת החברתית אקס (טוויטר) ג'ובל, ברשת החברתית אינסטגרם ג'ובל, ברשת החברתית טיקטוק ג'ובל, סרטונים בערוץ היוטיוב ג'ובל, במסד הנתונים הקולנועיים IMDb (באנגלית) ג'ובל, באתר אפל מיוזיק (באנגלית) ג'ובל, באתר ספוטיפיי ג'ובל, באתר סאונדקלאוד (באנגלית) ג'ובל, באתר Last.fm (באנגלית) ג'ובל, באתר AllMusic (באנגלית) ג'ובל, באתר MusicBrainz (באנגלית) ג'ובל, באתר דיזר ג'ובל, באתר Discogs (באנגלית) ג'ובל, באתר Songkick (באנגלית) ג'ובל, באתר Genius ג'ובל, באתר SecondHandSongs ג'ובל, באתר טיידל (באנגלית) Christel Valsinger (18 באוגוסט 2018). "Jubël gor Englandsuccé – Satsar vidare internationellt" (בשוודית). Musikindustrin.se. נבדק ב-20 בספטמבר 2020. {{cite news}}: (עזרה) Warner music Australia: Get to know Jubël "The Story of... 'Dancing in the Moonlight' by Toploader". Smooth (באנגלית). נבדק ב-2020-08-28. "Svenska Jubël slår i England – med gammal hit" (בשוודית). Sydsvenskan.se. 2 באוגוסט 2020. נבדק ב-20 בספטמבר 2020. {{cite news}}: (עזרה) Nina Holma (2 באוגוסט 2020). "Svenska Jubël slår i England – med gammal hit" (בשוודית). vk.se. נבדק ב-20 בספטמבר 2020. {{cite news}}: (עזרה) Johan Erkki (14 במרץ 2020). "Jubël bjuder på nytt i Varberg" (בשוודית). Hallands Nuheter. נבדק ב-20 בספטמבר 2020. {{cite news}}: (עזרה) Suomen virallinen lista - Radiosoittolista 35/2019
רעידת האדמה בפוקושימה (2022)

רעידת האדמה בפוקושימה (2022) התרחשה ב-16 במרץ 2022, מול חופי פוקושימה, יפן. לפי הסוכנות המטאורולוגית של יפן, רעידת האדמה הייתה בעוצמה של 7.3 בסולם מגניטודה לפי מומנט, ופגעה בעומק של 60 ק"מ. המכון הגאולוגי של ארצות הברית קבע כי לרעידה הייתה עוצמה של 7.3 בעומק של 63.1 ק"מ. לרעידה זו קדמה גם רעידה של 6.4 בעומק של 56.3 ק"מ. אזהרת צונאמי פורסמה על ידי המרכז הפסיפי להתרעת צונאמי (אנ'), אך הסוכנות הבהירה כי האירוע לא היווה סכנה לחוף המערבי של ארצות הברית, אלסקה וקולומביה הבריטית. בעקבות האזהרה, פונו מאות אלפים מבתיהם במחוז מיאגי ומיליונים בעיר טוקיו והסביבה נותרו ללא חשמל. גבר בשנות ה-60 לחייו מת לאחר שקפץ מחלון כדי להימלט. 69 נוספים נפצעו, כולל אחד שנפל על פי הדיווחים בעת שניסה להתפנות. בטומה, מיאגי, גבר בשנות ה-70 לחייו מת מהתקף לב. דווח על מקרה מוות שלישי בשיצ'יגהמה, על גבר בשנות ה-70 לחייו שהתמוטט ופונה לבית החולים אך מת מפצעיו בבית החולים. ראש ממשלת יפן פומיו קישידה חשף בבוקר 17 במרץ כי ארבעה בני אדם נהרגו. NHK דיווח כי לפחות 194 בני אדם נפצעו. לפחות 49 מתוך 91 התושבים הפצועים במחוז מיאגי ו-36 מתוך 80 במחוז פוקושימה סבלו מפציעות שדרשו טיפול. ארבעה אנשים בקוריהארה, מיאגי סבלו מפציעות קלות עקב נפילת חפצים. בקונימי שבפוקושימה בניין קרס. רכב נלכד מתחת לגג שנפל מהבניין. מקדש במינמיסומה ספג נזק משמעותי והתמוטט חלקית. מדפים במשרדים התהפכו. הקירות החיצוניים של כמה בתים קרסו חלקית. כמו כן דווח על שבירת חלונות. ביאבוקי ונפגעו קירות חיצוניים ודלתות של בית מלון. היו שלושה דיווחים על אנשים שנלכדו במעליות ברחבי המחוז. חלק מחומת אבן של טירת אבה ברובע אובה של סנדאי קרס. הפסל הגדול של מאסאמונה באותו אתר ניזוק אף הוא, וכתוצאה מכך הפסל הוטה לצד אחד. מיאגינו -קו, סנדאי, פרצה שריפה גדולה בבית משותף.  משרד הקרקעות, התשתיות, התחבורה והתיירות דיווח כי על 17 מקרים של אנשים לכודים במעליות באזור טוקיו רבתי. עוד שמונה מקרים של אנשים שנלכדו במעליות דווחו במחוזות צ'יבה, קנאגאווה, איבראקי וסאיטמה. סוכנות הידיעות, חשש לצונאמי ביפן בעקבות רעש חזק: שני מיליון בתים נותקו מחשמל בטוקיו, באתר ynet, 16 במרץ 2022 רם ברנדס ובן יניב, רעידת אדמה ביפן: מיליונים מנותקים מחשמל, באתר כאן 11, ‏16 במרץ 2022 Matthew Dresch By Dave Burke, Updated, Tsunami warning after 7.3 earthquake hits Japan, killing 1 and injuring 69, mirror, ‏2022-03-16 (באנגלית) khb東日本放送 | 地震によるエレベーター閉じ込め1都6県で30件, KHB (ביפנית)
לימוד שפה בעזרת מחשב

לימוד שפה בעזרת מחשב מקיף מגוון רחב של יישומי טכנולוגיות מידע ותקשורת וכמו גם שיטות שונות לצורך לימוד שפות זרות, החל מתוכניות התרגול ה"מסורתיות" שהיו פופולריות במיוחד בשנות ה-60 וה-70 של המאה ה-20 ללימוד שפות, ועד ליישומים החדשניים יותר כגון סביבת למידה וירטואלית ולמידה מרחוק אשר מבוססת על יישומים מקוונים. שילוב של לימוד שפה חדשה פנים אל פנים ואפשרויות לימוד שפה בעזרת מחשב/אינטרנט מכונה בדרך כלל למידה מעורבת. למידה מעורבת נועדה להגביר את פוטנציאל הלמידה והיא נפוצה יותר ללימוד שפות חדשות מאשר הסתמכות על לימוד שפה באמצעות מחשב/אינטרנט בלבד. משנות ה-90 של המאה ה-20 ואילך נעשה קשה יותר ויותר לסווג את תחום לימוד השפה באמצעות מחשב מכיוון שהתחום התרחב באופן ניכר וכולל כיום בין היתר שימוש ברשימות דיונים, בלוגים, אתרי ויקי, רשתות חברתיות, יישומי Web 2.0, חדרי צ'אט, עולמות וירטואליים, פודקאסטים, יישומי אודיו, יישומי שיתוף וידאו, רצועות קומיקס מקוונות, סרטים מקוונים, ולוחות אינטראקטיביים. אנקי דואולינגו רכישת שפה תוכנה ללימוד עצמי של שפות קהילה לומדת וירטואלית מדיה וקבצים בנושא לימוד שפה בעזרת מחשב בוויקישיתוף מדריך אודות לימוד שפות בסיוע טכנולוגיה בויקיספר האנגלי ערך זה הוא קצרמר בנושא בלשנות ובנושא מחשבים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לימוד שפה בעזרת מחשב".
נבחרת גינאה המשוונית בכדורגל

נבחרת גינאה המשוונית בכדורגל היא נבחרת הכדורגל הלאומית של גינאה המשוונית. הדירוג הנוכחי של נבחרת גינאה המשוונית ברשימת הדירוג של פיפ"א, הוא המקום ה-94 בעולם, נכון ל-19 בספטמבר 2024; הניקוד הוא 1,250.57 – ירידה של 6 נקודות לעומת ניקוד קודם. דירוג השיא 49 נמדד לראשונה בפברואר 2015, והדירוג הנמוך ביותר 195 נמדד לראשונה בדצמבר 1998. הנבחרת העפילה פעמיים לגביע אפריקה לאומות בשני הטורנירים אותם אירחה. בשנת 2012 הגיעה לשלב רבע הגמר ובשנת 2015 רשמה את הישג השיא שלה כאשר סיימה רביעית. 1930 עד 1998 - לא נכנסה 2002 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה נכון ל-25 במרץ 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת גינאה המשוונית בכדורגל בוויקישיתוף אתר האינטרנט הרשמי של נבחרת גינאה המשוונית בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
אנפית גמדית אמריקאית

אנפית גמדית אמריקאית (שם מדעי: Ixobrychus exilis) היא מין של עוף מים ממשפחת האנפתיים ומהסוג אנפית החי ביבשת-על אמריקה במגוון אזורים מדרום קנדה עד לצפון ארגנטינה והיא מבין האנפות הקטנות ביותר בעולם. אורכה של אנפית זו לא עולה על 28 עד 36 סנטימטרים, משקל ממוצע של 51 עד 102 גרם (מה שהופך אותה ככל הנראה לקלה במשקלה מהאנפות) ומוטת כנפיים של 41 עד 46 סנטימטרים. צבע נוצותיה חום בהיר לאורך הגב והכנפיים, עם חלק עליון שחור-לבן בכנפיים והבטן והחזה לבנים עם פסים חומים לאורכם. הראש והצוואר קצרים ורחבים בצבע כתום עמוק וכיפת הראש שחורה. העיניים צהובות והמקור צהוב עם חלק עליון שחור. הזכרים והנקבות דומים במראם, אך לזכר ישנו גוון ירקרק-שחור על הגב וכיפת הראש, אשר צבעו חום אצל הנקבות. האנפהית מתבודדת יחסית ופעילה בשעות היום. היא מצויה סביב צמחייה סבוכה בביצות, גדות נהרות ולעיתים גם בחופים הצפוניים של תפוצתה. חלק מהאוכלוסיות נודדות דרומה כדי להימלט מהחורף הקר, והן מתרבות במשך מרבית השנה סמוך לצמחייה נמוכה כמו קנים. האנפית מטילה 4 או 5 ביצים, אף שיכולה להטיל לעיתים גם 2 עד 7 ביצים. Ixobrychus exilis exilis Ixobrychus exilis pullus Ixobrychus exilis erythromelas Ixobrychus exilis bogotensis Ixobrychus exilis peruvianus מדיה וקבצים בנושא אנפית גמדית אמריקאית בוויקישיתוף אנפית גמדית אמריקאית, באתר ITIS (באנגלית) אנפית גמדית אמריקאית, באתר NCBI (באנגלית) אנפית גמדית אמריקאית, בבסיס הנתונים ARKive (באנגלית) אנפית גמדית אמריקאית, באתר האנציקלופדיה של החיים (באנגלית) אנפית גמדית אמריקאית, באתר Internet Bird Collection (באנגלית) אנפית גמדית אמריקאית, באתר GBIF (באנגלית) אנפית גמדית אמריקאית באתר הרשימה האדומה של IUCN